Official Journal L 047 , 21/02/1980 P. 0008 - 0010

Finnish special edition: Chapter 3 Volume 11 P. 0210

Greek special edition: Chapter 03 Volume 27 P. 0244

Swedish special edition: Chapter 3 Volume 11 P. 0210

Spanish special edition: Chapter 03 Volume 17 P. 0120

Portuguese special edition Chapter 03 Volume 17 P. 0120



NÕUKOGU DIREKTIIV, 22. jaanuar 1980, millega muudetakse direktiivi 71/118/EMÜ värske kodulinnulihaga kauplemist mõjutavate tervishoiuprobleemide kohta (80/216/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artikleid 43 ja 100, võttes arvesse komisjoni ettepanekut, võttes arvesse assamblee arvamust, võttes arvesse majandus- ja sotsiaalkomitee arvamust ning arvestades, et: 15. veebruari 1971. aasta direktiiv 71/118/EMÜ (värske kodulinnulihaga kauplemist mõjutavate tervishoiuprobleemide kohta4, viimati muudetud direktiiviga 77/27/EMÜ5) sätestab ühendusesiseseks ja liikmesriikide siseseks kauplemiseks mõeldud kodulinnuliha tapa- ja kontrollinõuded; linnukasvatuse ja kodulinnuliha turustamisega tegelevad suurel määral väiketootjad, kes müüvad oma tooteid kohalikel turgudel ja kelle kanda on oluline osa põllumajandustegevusest teatavates ühenduse piirkondades; tuleks lubada kõnealuse tegevuse jätkamist teatavatel tingimustel; rasvamaksa tootmise meetod muudab võimatuks hiljuti tapetud linnu siseelundite eemaldamise maksa tõsiselt kahjustamata; tagades ühenduse õigusaktidega ja eriti osutatud direktiivi I lisa I, III ja XIV peatüki asjaomaste sätetega kehtestatud hügieeni- ja kontrollinõuete range järgimise, tuleb kõnealustesse õigusaktidesse sisse viia vajalikud muutused, ON VASTU VÕTNUD KÄESOLEVA DIREKTIIVI: Artikkel 1 Direktiivi 71/118/EMÜ muudetakse järgmiselt. 1. Artikli 3 lõike 1 punkti A alapunktile a lisatakse järgmine lõik: "Olenemata esimese lõigu nõuetest võib rasvamaksa tootmiseks mõeldud linnud tuimastada, veretustada ja sulgedest puhastada nuumamisega tegelevas põllumajandusettevõttes, tingimusel et kõnealused toimingud viiakse läbi eraldi ruumis, mis vastab I lisa I peatüki punkti C nõuetele, ja tingimusel et vastavalt I lisa XIV peatükile veetakse siseelunditest puhastamata rümbad viivitamata heakskiidetud lihalõikusettevõttesse, mis on varustatud I lisa II peatüki punktis 2 b a määratletud eriruumiga, kus rümbad tuleb 24 tunni jooksul siseelunditest puhastada." 2. Artikli 3 lõike 5 teises lõigus kustutatakse sõnad "ja kuni 15. augustini 1981". 3. I lisa II peatüki punktis 2: - lisatakse järgmine lõik: "b) a Kui seal viiakse läbi siseelundite eemaldamist, ruum siseelundite eemaldamiseks rasvamaksa tootmise eesmärgil kasvatatud partidel ja hanedel, kes on nuumamisega tegelevas põllumajandusettevõttes tuimastatud, veretustatud ja sulgedest puhastatud", - punkti h esimesele reale lisatakse sõnad "ja vastavalt punktile b a". 4. I lisa III peatüki punktis 3 c lisatakse sõnade "ja punktile 2 b" järele sõnad "ja punktis b a". 5. I lisa IV peatüki punktile 13 lisatakse järgmine lõik: "Rasvamaksa tootmise eesmärgil kasvatatud partide ja hanede puhul, kes on nuumamisega tegelevas põllumajandusettevõttes tuimastatud, veretustatud ja sulgedest puhastatud, võib tapaeelse kontrolli läbi viia viimasel nuumamisnädalal." 6. I lisa IV peatüki punktile 14 lisatakse järgmine lõik: "Rasvamaksa tootmise eesmärgil kasvatatud partide ja hanede puhul, kes on nuumamisega tegelevas põllumajandusettevõttes tuimastatud, veretustatud ja sulgedest puhastatud, peab siseelundite eemaldamiseks mõeldud eraldi ruumiga varustatud lihalõikusettevõttesse saabumisel siseelunditest puhastamata rümpadega kaasas olema IIIa lisas osutatud sertifikaat." 7. I lisa V peatüki punktile 23 lisatakse järgmine lõik: "Rasvamaksa tootmise eesmärgil kasvatatud ja tapetud partide ja hanede siseelundid võib eemaldada 24 tunni jooksul, tingimusel et siseelunditest puhastamata rümbad jahutatakse võimalikult kiiresti XII peatüki punktis 46 sätestatud temperatuurini ja neid hoitakse seejärel kõnealusel temperatuuril ning veetakse vastavalt hügieeninõuetele." 8. Lisatakse järgmine lisa: "IIIa LISA NÄIDIS Terviseohutuse sertifikaat rasvamaksa tootmise eesmärgil kasvatatud partidele ja hanedele, kes on nuumamisega tegelevas põllumajandusettevõttes tuimastatud, veretustatud ja sulgedest puhastatud ning veetud siseelundite eemaldamiseks ette nähtud eraldi ruumiga varustatud lihalõikusettevõttesse Pädev teenistus ... nr1 ... I Siseelunditest puhastamata rümpade identifikatsioon Liik: Siseelunditest puhastamata rümpade arv: II Siseelunditest puhastamata rümpade päritolu Põllumajandusettevõtte aadress: III Siseelunditest puhastamata rümpade sihtkoht Siseelunditest puhastamata rümbad veetakse järgmisse lihalõikusettevõttesse: Transpordivahend: IV Kinnitus Mina, allakirjutanu, riiklik veterinaararst, tõendan, et eespool kirjeldatud siseelunditest puhastamata rümbad kuuluvad lindudele, kes läbisid tapaeelse kontrolli eespool mainitud põllumajandusettevõttes ... (kellaaeg) ... (kuupäev) ja tunnistati terveks. Koht: ... kuupäev: (Riikliku veterinaararsti allkiri) 1 Täitmine ei ole kohustuslik." Artikkel 2 Liikmesriigid jõustavad käesoleva direktiivi täitmiseks vajalikud õigusnormid 1. veebruariks 1980 ja teatavad nendest viivitamata komisjonile. Artikkel 3 Käesolev direktiiv on adresseeritud liikmesriikidele. Brüssel, 22. jaanuar 1980 Nõukogu nimel eesistuja G. MARCORA 1 EÜT C 247, 1.10.1979, lk 16. 2 EÜT C 34, 11.2.1980, lk 106. 3 Arvamus on esitatud 24. ja 25. oktoobril 1979 (Euroopa Ühenduste Teatajas seni avaldamata). 4 EÜT L 55, 8.3.1971, lk 23. 5 EÜT L 6, 8.1.1977, lk 19.